Angel nemtokake kerep orane kedadeyan hemoroid amarga akèh wong sing nandhang penyakit iki ora mriksakake menyang klinik keséhatan.[6][9] Nanging, ana kapitayan yèn hemoroid sing mawa gejala ngenani 50% populasi AS ing sawetara wektu uriping para pasien kasebut lan prakira ~5% saka populasi kena prabawané kapan wae.[3] Lanang utawa wadon padha-padha ngalami kira-kira kedadeyaning kahanan sing padha[3] sing cacah tuwuhing paling akèh ing antarane umur 45 nganti 65 taun.[5] Penyakit iki luwih kerep tuwuh ing wong Kaukasia[25] lan wong-wong sing duwé status sosioekonomi dhuwur.[4] Asil kanggo wektu suwe biyasane apik, senajan saperang wong manawa bola-bali ngalami babak-babak simtomatik.[6] Ora akèh pasien sing tundhone kudu dioprasi.[4]